
Na osnovu člana 103. stav (1) i (2) Zakona o visokom obrazovanju (,,Službene novine Kantona Sarajevo’’, broj: 33/17, 35/20, 40/20 i 39/21), člana 201. Statuta Univerziteta u Sarajevu (broj: 01-1093-3-1/18) i Dinamičkog plana potreba za raspisivanje konkursa za izbor u zvanje u akademskoj 2025/2026. godini na Fakultetu za upravu u Sarajevu – pridruženoj članici Univerziteta u Sarajevu (usvojenog odlukama Vijeća Fakulteta za upravu broj: 324-2/25 od 01.07.2025. godine i 572-2/25 od 13.10.2025. godine), na koji je saglasnost dao Senat Univerziteta u Sarajevu odlukama broj: 01-9-42/25 od 16.07.2025. godine i 01-12-73/25 od 29.10.2025. godine, kao i Upravni odbor Univerziteta u Sarajevu mišljenjima broj: 02-23-14/25 od 16.09.2025. godine i 02-29-22/25 od 10.11.2025. godine, kao i Odluke Vijeća Fakulteta za upravu u Sarajevu o utvrđivanju prijedloga za raspisivanje konkursa za izbor akademskog osoblja na Fakultetu za upravu u Sarajevu u akademskoj 2025/2026. godini broj: 111-5/26 od 03.03.2026. godine, te saglasnosti Senata Univerziteta u Sarajevu na raspisivanje istog broj: 01-7-100/26 od 25.03.2026. godine, Fakultet za upravu u Sarajevu – pridružena članica Univerziteta u Sarajevu raspisuje:


K O N K U R S
 za izbor u akademska zvanja



· jedan/a (1) kandidat/kinja za izbor u zvanje redovnog/e profesora/ice na naučnu oblast ,,Menadžment i organizacija javnog sektora’’ na Fakultetu za upravu u Sarajevu - pridruženoj članici Univerziteta u Sarajevu.


Uslovi: Potrebno je da kandidati ispunjavaju opće i posebne uslove iz člana 96. tačka f), odnosno člana 115. stav (4) Zakona o visokom obrazovanju Kantona Sarajevo („Službene novine Kantona Sarajevo”, broj  33/17, 35/20, 40/20 i 39/21), člana 194. tačka f), odnosno člana 193. stav (4) Statuta Univerziteta u Sarajevu (broj: 01-1093-3-1/18). 
 
Uz svojeručno potpisanu prijavu na konkurs za izbor u akademsko zvanje redovnog/e profesora/ice kandidati, pored dokumenata kojim dokazuju da ispunjavaju uvjete predviđene naprijed navedenim odredbama Zakona i Statuta, treba da prilože biografiju (CV), izvod iz matične knjige rođenih, uvjerenje o državljanstvu, diplomu i drugu dokumentaciju o stečenom obrazovanju, podatke o eventualnim nagradama i priznanjima u vezi sa odgovarajućom naučnom oblasti, ako ih posjeduje, kao i svu drugu dokumentaciju kojom dokazuju da ispunjavaju uvjete predviđene Zakonom i Statutom (u originalu ili ovjerenoj kopiji).

Ako je diploma stečena u inostranstvu, kandidat je obavezan dostaviti rješenje o nostrifikaciji izdato od nadležnog organa.

Izbor u akademsko zvanje redovnog profesora vrši se u trajni mandat, uz obavezu da u ciklusima od po pet godina ostvaruje dodatne rezultate u nastavi i naučnoistraživačkom radu, a koji se precizno utvrđuju statutom, kao i njihova provjera, odnosno evaluacija, propisan članom 94. stav (1) tačka g) Zakona o visokom obrazovanju Kantona Sarajevo („Službene novine Kantona Sarajevo”, broj  33/17, 35/20, 40/20 i 39/21).

Kandidat/kinja izabran/a u akademsko zvanje redovnog/e profesora/ice zaključuje ugovor o radu sa Fakultetom za upravu na neodređeno vrijeme.

Prijave na konkurs sa dokumentima mogu se predati na protokol Fakulteta za upravu u Sarajevu ili poslati poštom na adresu Fakulteta, ulica Igmanska 40 A, 71 320 Vogošća, u roku od 15 dana od dana objavljivanja Konkursa.

Nepotpune i neblagovremene prijave neće se razmatrati.
	
Sve informacije u vezi ovog konkursa mogu se dobiti  pozivom na  telefon  033/553-835.


	
                                                                                                                                     Dekan Fakulteta

                                                                                                                              
                                                                                                                                 Prof.dr. Emir Tahirović

